10 สตรีไทยสร้างชื่อรับรางวัลสุดยอดนักธุรกิจผู้หญิงอาเซียน
10 สตรีไทยสร้างชื่อ เข้ารับรางวัล สุดยอดนักธุรกิจผู้หญิงอาเซียน จากรองนายกฯ เวียนดนาม วันดี กุญชรยาคง ตัวแทนสตรีไทย ขึ้นเวทีเชิญชวนชาติอาเซียนใช้ไทยเป็นฐานทำกิจกรรมร่วมกัน ชูไทยมีความพร้อมทุกด้าน ปลื้มนำไทยเป็นผู้นำอาเซียนด้านใช้พลังงานแสงอาทิตย์,เมื่อวันที่ 9 มี.ค. ที่โรงแรม MELIA ฮานอย ประเทศเวียดนาม สมาพันธ์นักธุรกิจสตรีอาเซียน Asian Women Entrepreeurs Network จัดงานมอบรางวัล สุดยอดนักธุรกิจผู้หญิงอาเซียน เพื่อส่งเสริมบทบาทของนักธุรกิจสตรีอาเซียน และยกย่องเชิดชูเกียรตินักธุรกิจสตรีอาเซียนที่ประสบความสำเร็จ และเปิดโอกาสให้เกิดการเชื่อมโยงในการดำเนินงานธุรกิจในหมู่นักธุรกิจสตรีด้วยกัน ซึ่งถือว่าเป็นครั้งแรกของอาเซียน โดยมี NGUYEN XUAN PHUC รองนายกรัฐมนตรีเวียดนาม เป็นประธานในพิธีมอบรางวัล ,ทั้งนี้ น.ส.วันดี กุญชรยาคง ประธานกรรมการ และกรรมการผู้จัดการใหญ่ บริษัท เอสพีซีจี จำกัด (มหาชน)ได้รับเกียรติขึ้นเวทีเสวนาในฐานะผู้แทนสตรีไทย ร่วมกับผู้แทนของ เวียดนาม กัมพูชา และมาเลเซีย ขึ้นไปพูดถึงบทบาทของสตรีการเข้ามาทำธุรกิจ โดย น.ส.วันดี ได้เน้นถึงการรวมกันเป็นหนึ่งของอาเซียนว่า จะเป็นโอกาสในการร่วมมือกันทั้งในทางธุรกิจและเพื่อสังคม พร้อมได้เชิญให้นักธุรกิจในอาเซียน เลือกใช้ประเทศไทยเป็นฐานในการทำกิจกรรมร่วมกัน เช่น การจัดประชุมผู้นำธุรกิจสตรีอาเซียนในครั้งต่อไป หรือกิจกรรมอื่นๆ เพราะไทยมีทำเลที่ตั้งเป็นจุดกึ่งกลางของอาเซียน มีความสะดวกในด้านโครงสร้างพื้นฐาน ทั้งการคมนาคม ขนส่ง ไฟฟ้า โรงแรมที่พัก และอาหารอร่อย ที่สำคัญไทยมีความร่ำรวยด้านวัฒนธรรม ประวัติศาสตร์สถานที่ท่องเที่ยว และไทยเป็นตัวอย่างในการเปิดโอกาสให้สตรีได้ใช้ความสามารถในการสร้างความสำเร็จให้กับตนเอง,รัฐบาลไทยได้ให้การสนับสนุนให้สตรีมีความเข้มแข็งคือ เปิดโอกาสให้สตรีมีการรวมตัวที่เข้มแข็งในทุกพื้นที่ เป็นการสร้างโอกาสในการพัฒนาตนเองคือ จัดให้มีกองทุนพัฒนาบทบาทสตรี รัฐบาลสนับสนุนเงินทุนและเปิดโอกาสให้สตรีได้เพิ่มพูนความสามารถด้านการบริหารองค์กรด้วยตนเอง ซึ่งประสบผลดีอย่างยิ่ง น.ส.วันดีกล่าว ,น.ส.วันดี เผยว่า ภูมิใจที่สมาพันธ์นักธุรกิจสตรีอาเซียนได้มอบรางวัล สุดยอดนักธุรกิจผู้หญิงอาเซียน ในฐานะผู้บุกเบิกธุรกิจด้านพลังงานแสงอาทิตย์รายแรกของประเทศไทย โดยมองว่า อีก 5 ปีข้างหน้า ประชากรของโลกจาก 7 พันล้านจะเพิ่มเป็น 9 พันล้านคน ความต้องการพลังงาน จะเพิ่มขึ้นอีก 3 เท่า จึงต้องนำพลังงานทดแทนมาใช้ ประเทศไทยมีความจำเป็นต้องใช้พลังงานทดแทนอย่างแสงอาทิตย์ เนื่องจากก๊าซธรรมชาติและน้ำมันเหลือน้อยลงตามลำดับ พลังงานแสงอาทิตย์จะเป็นพลังงานทางเลือกที่ดีที่สุดสำหรับประเทศ เนื่องจากไม่ส่งผลกระทบต่อสิ่งแวดล้อม,รัฐบาลไทยได้ส่งเสริม และสนับสนุนให้ใช้พลังงานแสงอาทิตย์ในประเทศ ทั้งโซลาร์ฟาร์ม และโซลาร์รูฟ สำหรับไทยขณะนี้ถือว่าเป็นผู้นำในกลุ่มประเทศอาเซียน ด้านการนำพลังงานหมุนเวียนมาใช้ แม้ในอนาคตพลังงานจะขาดแคลน แต่ด้วยศักยภาพของพลังงานแสงอาทิตย์ที่มีอยู่จำนวนมหาศาล จะช่วยให้ไทยมีความมั่นคงทางพลังงานอย่างยั่งยืน น.ส.วันดีกล่าว,ผู้สื่อข่าวรายงานว่า สำหรับ 10 สตรีไทย ที่เข้ารับรางวัลด้วย ประกอบด้วย คุณหญิงณัฐิกา วัธนเวคิน อังอุบลกุล ประธานกลุ่มบริษัทน้ำตาลตะวันออกจำกัด นางนวลพรรณ ล่ำซำ กรรมการผู้จัดการบริษัทเมืองไทยประกันภัย จำกัด น.ส.ศุภลักษณ์ อัมพุช รองประธานกรรมการ บริษัท เดอะมอลล์ กรุ๊ป จำกัด นางสมพร จึงรุ่งเรืองกิจ ประธานกลุ่มอุตสาหกรรม ไทยซัมมิตกรุ๊ป  ม.ล.ปรียพรรณ ศรีธวัช กรรมการผู้จัดการ บริษัท เชียงใหม่บัลเล่ต์ จำกัด นางธันยรัศม์ อัจฉริยฉาย ประธานกะตะกรุ๊ปรีสอร์ต นางอรุโณชา ภาณุพันธ์ กรรมการผู้จัดการ บริษัท บรอดคาซท์ไทย เทเลวิชั่น จำกัด ดร.รัชนีพร พุคยาภรณ์ พุกกะมาน อธิการบดีมหาวิทยาลัยศรีปทุม นางสุภาพรรณ พิชัยรณรงค์สงคราม เจ้าของเรือด่วนเจ้าพระยา.
10 สตรีไทยสร้างชื่อ เข้ารับรางวัล สุดยอดนักธุรกิจผู้หญิงอาเซียน จากรองนายกฯ เวียดนาม วันดี กุญชรยาคง ตัวแทนสตรีไทย ขึ้นเวทีเชิญชวนชาติอาเซียนใช้ไทยเป็นฐานทำกิจกรรมร่วมกัน ชูไทยมีความพร้อมทุกด้าน ปลื้มนำไทยเป็นผู้นำอาเซียน
นักธุรกิจผู้หญิงอาเซียน,สุดยอดนักธุรกิจหญิงอาเซียน,Asian Women Entrepreeurs Network,บทบาทนักธุรกิจสตรี,วันดี กุญชรยาคง,ผู้แทนสตรีไทย,ข่าว,ไทยรัยรัฐออนไลน์,ข่าวเศรษฐกิจ